Des dels seus inicis el SAT! aposta per la programació d’arts escèniques contemporànies per a infants en obert i també en campanya escolar. Però és a partir del 2012 que ens especialitzem en el públic familiar, basant-nos en quatre criteris: qualitat artística, valors, innovació i educació.
A partir del 2014 també hem inclòs en la programació anual un cicle d’espectacles especialment dirigits a la primera infància (espectadors de 0 a 5 anys), el Cicle Remenuts. Es tracta d’espectacles d’aforament reduït, on el públic seu a l’escenari i de durada entre 20 i 45 minuts.